339 
DE 
SPATHO TABULARI PARGASENSI, 
AUCTORE 
P. 4 a BONSDORFEF. 
“Conventui exhibuit die 6. Junii 14824. 
——— 
Ænter alia bene multa rariora et eximia fossilium genera quae 
in paroecia Pargas prope Aboam sita et in montibus hujus calca- 
xeis reperiuntur, jam per aliquod tempus distincte dignotum est al- 
bum et radiatum fossile, quod Tremolithum esse crediderunt.  Ana- 
lysis vero quam hujus lapidis suscepimus veram ejusdem naturam 
exhibuit, demonstravitque id sd Germanorum Ÿafelspalh referen- 
dum esse. 
Provenit fossile ‘hocce praesertim in fodinis caälcareis quae ad 
pagum Skräbbüle, in paroecia jam nominata situm, pertinet, ibique 
comitatur Spatho calcareo granoso, sphene nigricante et fossili quedam 
<ompacto rubido Vesuviani vél Granati simillimo, 
Color est plus minusve pure albus. 
In marginibus est transparens. 
Nitor vitreus, mediocris. 
Semidurus, vitrum vix scaälpere valet. 
Malleo contusus dividitur .in partes fliformes sive acicülas, 
quae mitiores sunt -contactu. 
Ad flammam tubi ferruminatorii intensiori igni expositum, per 
se ad marginem in vitrum nitens translucens et coloris expers col- 
liquescit. 
Cum borace conjungitur facile, globulumque dat pellucidum. 
